open-index/open-wikipedia-markdown huggingface dataset:
MS «Gjendine»

**MS «Gjendine»** er en passasjerbåt, bygget i 1990 for rederiet L. Rødne og Sønner som MS Clipperskyss. Den gikk for det meste som skoleskyss og sightseeing i Lysefjorden. Båten ble i 2006 solgt til Gjendebåten AS og brukes på Gjendevatnet til å frakte turgåere inn til blant annet Besseggen.

Fartøyet har blitt ombygget tre ganger etter at den ble bygget i 1990. Første gang, i 1994, ble den forlenget med 1,55 meter til nåværende lengde. I 2002 ble øvre salongen endret til manskapsinnredning, noe som førte til 8 færre passasjerplasser. Den fikk også ny maskin og sertifikatet ble endret. Da båten ble solgt til Gjendebåten ble den endret fra hurtigbåt til passasjerbåt og fikk en ny motor. Overbygget ble midlertidig demontert for at båten skulle kunne fraktes fra Lærdal i Sognefjorden og opp til Gjendesheim.

## Referanser
Gjendebåten

**Gjendebåten AS** er et norsk rederi. Det har fraktet passasjerer over Gjende hver sommer siden 1906 blant annet med båten MS «Gjendine».

I 2018 investerte selskapet 20 millioner kroner i ny båt («Kåre Johan») som ble fraktet med lastebil fra Lærdal. Båten ble bygget i Ålesund og delt i tre seksjoner i Lærdal før frakten til fjells.

## Referanser


## Eksterne lenker
*
U20-VM i friidrett 2018 – Tikamp menn

**Tikamp for menn** under **[[U20-VM i friidrett 2018]]** ble arrangert på Ratina stadion i Tammerfors 10 og 11. juli 2018.

## Rekorder

## Resultater
Resultater:

## Referanser


## Eksterne lenker
* IAAF - World U20 Championships
Adjø Montebello

***Adjø Montebello*** er en norsk eksperimentell konsertfilm av og med den norske rapduoen Karpe Diem. Filmen er regissert av Thea Hvistendahl og hadde premiere 7. desember 2017. Filmen er avslutning på duoens *[[Heisann Montebello]]*-prosjekt.

Under Amandaprisen 2018 vant filmen prisen for beste produksjonsdesign/scenografi (Astrid Sætren og Sebastian Ekeberg) og var dessuten nominert i klassene beste visuelle effekter (Torgeir Busch), beste musikk (Chirag Rashmikant Patel, Magdi Omar Ytreeide Abdelmaguid,  og ) og beste klipp (Jonas Aarø og Thomas Trælnes). Under Kanonprisen 2017 vant den prisen for beste produksjonsdesign ved  og  og var en av tre finalister til Filmwebs publikumspris. 

## Referanser


## Eksterne lenker
*
Sosialstat

**Sosialstat** er et normativt begrep. Det er særlig brukt i tysk politikk (*Sozialstaat*), og beskriver de rettigheter og institusjoner som er rettet mot fattigdom og sosial ulikhet, og som fremmer sosial rettferd og sosial sikkerhet. Sosialstaten er Tysklands variant av velferdsstaten. 

I Tysklands grunnlov fra 1949, artikkel 20, fremgår det at landet skal være en «sosial forbundsstat» («sozialer Bundesstaat»). Videre sier artikkel 28 at delstatenes forfatning må tilfredsstille grunnprinsippene for en «sosial rettsstat» («Grundsätzen des ... sozialen Rechtsstaates»).

Gøsta Esping-Andersen klassifiserte velferdsstatene i tre modeller: den liberale, den konservative og den sosialdemokratiske. I dette systemet beskrives den tyske sosialstaten som en konservativ variant. Den sosiale ytelse viderefører de posisjoner som er oppnådd i yrkeslivet. Sosiale ytelser vil for eksempel være et resultat av de premier som er betalt inn. I liberale velferdsstater gis sosiale ytelser bare til de aller fattigste, som regel etter streng behovsprøving. USA er det landet som kommer nærmest denne ytterligheten. Den sosialdemokratiske modell som finnes i Skandinavia, kjennetegnes av sterkere inngripen i markedet og av universelle ytelser som omfatter hele befolkningen.Ytelsene er uavhengig av tidligere opptjening, og med begrenset innslag av økonomisk behovsprøving.

## Referanser
3Arena

**3Arena** (tidligere **The O<sub>2</sub>**) er et innendørs konsert- og eventlokale i Dublin i Irland. Arenaen åpnet dørene 16. desember 2008 og ble bygget på samme sted som det tidligere og mindre konsertlokalet Point Theatre (1988–2007).. 3Arena het opprinnelig The O2, men skiftet navn 4. september 2014, da teleselskapet Three Ireland overtok som hovedsponsor. Arenaen eies av selskapet Apollo Leisure Group Ltd., har plass til  publikummere og er blant de ti travleste musikkarenaene i verden.

## Bakgrunn
Da konsertlokalet Point Theatre, opprinnelig en vognhall fra 1878, stengte dørene i 2007, ble lokalet revet og ombygget til et nytt og moderne konsertlokale. Bare deler av fasaden til Point Theatre er bevart. 

Det nye konsertlokalet åpnet i desember 2008 og het The O2 – oppkalt etter teleselskapet O2, i likhet med konsertlokalet The O2 Arena i London. I 2008 betalte teleselskapet O2 til sammen 25 millioner euro for navnerettighetene til lokalet i ti år. Da mobilselskapet O2 Ireland ble kjøpt opp av rivalen Three Ireland i juni 2014, ble arenaen omdøpt til 3Arena 4. september 2014.

## Innredning og design
De bakerste setene er 60 meter fra scenen – 20 meter nærmere enn forgjengeren Point Theatre. Nærheten ble muliggjort ved å anlegge sitteplassene i en gigantisk vifteformasjon, inspirert av Colosseum i Roma. Det er ingen sponsorområder eller VIP-bokser for bedrifter i salen, og alkohol selges i en eget avsperret del av arenaen.

I 2011 var arenaen den femte travleste musikkarenaen i verden, med et årlig billettsalg på . Bare The O<sub>2</sub> Arena i London, Manchester Arena, Antwerpens Sportpaleis og Melbournes Rod Laver Arena hadde flere solgte billetter. I 2012 klatret 3Arena til fjerdeplass, men falt til niendeplass igjen i 2013.

## Referanser


## Eksterne lenker
*
Karl Ludwig Friedrich von Hinckeldey

**Karl Ludwig Friedrich von Hinckeldey** (født 1. september 1805 i Schloss Sinnershausen i Sachsen-Meiningen, død 10. mars 1856 i Charlottenburg) var politisjef (*Generalpolizeidirektor*) i Berlin under Fredrik Vilhelm IV av Preussen.

## Liv

Hinckeldey studerte rettsvitenskap i Göttingen og Berlin, og gjorde karriere som embetsmann i de prøyssiske provinsbyene Liegnitz og Merseburg. 18. november 1848 ble han utnevnt til politisjef i Berlin. I dette embetet hadde han ansvaret for mye av byadministrasjonen. Han gikk straks i gang med å modernisere administrasjonen. Politistyrkene ble organisert etter militært mønster, og det ble dannet et profesjonelt brannvesen. Han begynte arbeidet med byens vannforsyning og innførte folkekjøkken og badeanstalter. Mye ble gjort for å dempe misnøyen i befolkningen som hadde ført til marsrevolusjonen i 1848. Samtidig skjerpet Hinckeldey overvåkningen av alle lag av befolkningen gjennom et strengt politiregime. Han hadde rett til å forvise «mistenkelige» personer fra Berlin uten lov og dom.

Gjennom sin maktutøvelse i Berlin kom Hinckeldey i strid med andre grener av den prøyssiske forvaltningen, særlig statsbyråkratiet og militæret. Men kong Fredrik Vilhelm IV holdt sin hånd over ham og beskyttet ham mot alle angrep. Men da Hinckeldey grep inn mot en hasardspill-klubb med adelige medlemmer, ble han utfordret til en duell av offiseren Hans von Rochow, som var en dyktig skytter. Hinckeldey ble drept i pistolduellen som fant sted på Jungfernheide utenfor Berlin 10. mars 1856. Omkring 100 000 mennesker møtte i begravelsen hans, som til tross for at Hinckeldey ikke hadde vært populær, ble en folkedemonstrasjon rettet mot adelskretsen omkring den konservative avisen *[[Kreuzzeitung]]*. Også prins Vilhelm viste sin sympati for Hinckeldey, mens kongen var vaklende.

Hinckeldey anses som en av de fremste representantene for den prøyssiske reaksjonen etter marsrevolusjonen i 1848.

## Referanser


## Eksterne lenker
*
Maria Brochmann

**Maria Dybwad Brochmann** (født 1993) er en norsk fotballspiller fra Bergen som er spillende assistenttrener for Åsane.

## Karriere
Hun spilte for Åsane hvor hun var med å rykke opp til 1. divisjon i 2011. I 2013 ble hun toppscorer i 1. divisjon med sine 20 mål. 

Før 2014-sesongen ble hun hentet til Arna-Bjørnar i Toppserien. I april 2016 røk hun korsbåndet, noe som medførte at hun mistet resten av sesongen. Før 2018-sesongen var hun stekt ønsket av Vålerenga, og hun ønsket selv en overgang. Budet ble avslått av Arna-Bjørnar, og Brochmanns agent reagerte på hvordan Arna-Bjørnar hadde opptrådt i forhandlingene. Han forklarte at når klubben gir spilleren tillatelse til å snakke med en ny klubb, så må intensjonen være at man skal bli enige om en overgang. Brochmann var enig med Vålerenga, og det ble lagt inn bud. Men beskjeden fra Arna-Bjørnar var at de ikke ville selge. Dermed ble Brochmann værende i Arna-Bjørnar, og hun ble utnevnt som kaptein i 2018.

I september 2018 ble Brochmann tatt ut på det norske A-landslaget for første gang. Hun ble sittende på benken i Norges VM-kvalifiseringskamp mot Nederland, hvor Norge sikret seg plass i VM året etter. Etter 2018-sesongen forlenget hun ikke kontrakten med Arna-Bjørnar. Hun skal ha takket nei til klubber fra England, Frankrike og Italia, før hun signerte for Sandviken i desember 2018.

I nest siste serierunde i 2021 scoret Brochmann hele fem mål for Sandviken i 8-0-seieren over Klepp som sikret klubben sitt første seriemesterskap.

Fra januar 2022 og ut 2023 var Brochmann hovedtrener for Fana IL sitt kvinnelag i 3. divisjon.

## Referanser


## Eksterne lenker
*
Máttaráhkká

**Máttaráhkká** er en modergudinne i samisk religion. Sammen med sine tre døtre Sáráhkká, Juoksáhkká og Uksáhkká spiller hun en sentral rolle i fosterets tilblivelse, svangerskap og fødsel.

«Máttaráhkku» (nordsamisk) og «maadteraahka» (sørsamisk) betyr oldemor eller stammor. Navnet er dannet av de to samiske ordene «ahka»/«akka» – som betyr gammel kvinne, kone eller bestemor; og «Mattar» som betyr jord, røtter eller opprinnelse. Deler av gulvet i gammen kalles også «mattar» i alle samiske språk, det er den delen av gulvet som er nærmest veggen.  

Ifølge samisk tro var det høyguden Raedienaehtjie som skapte menneskenes sjel, mens Máttaráhkká ga legeme til de nye menneskene. Hun ga menneskebarnet videre til sin datter, fødselsgudinnen Sáráhkká, som plasserte fosteret i morslivet, og beskyttet kvinnene under svangerskapet. Juoksáhkká var buemoren (av *juoksa* – «bue») og kunne gripe inn i morens liv og forandre kjønn på fosteret; man trodde at alle foster opprinnelig var av hunkjønn, og at et offer til Juoksáhkká kunne sørge for at man fikk guttebarn.

Disse fire guddommene er i hovedsak knyttet til den kvinnelige sfæren, selv om fruktbarhetsgudinnen Sáráhkká også ble dyrket av menn. Selv om de fleste samiske guddommene var abstrakte, uten materielle manifestasjoner, skal det ha vært vanlig at samiske kvinner hadde et sett med dukker, som regel tøydukker, som representerte de fire mødregudinnene. Dukkene ble laget av mor eller bestemor, som en beskyttelse, og som et symbol på at kvinnens egen slekt var til stede i gammen, når en nygift kvinne hadde flyttet til sin ektemanns og svigerfamilies bosted.

## Referanser
Sáráhkká

**Sáráhkká** eller **Sarakka** er en gudinne for svangerskap og fødsel i samisk religion. Sammen med sin mor Máttaráhkká og sine to søstre Juoksáhkká og Uksáhkká spiller hun en sentral rolle i unnfangelse og forløsning, og var de guddommene som «sto nærmest dagliglivet.»

Navnet hennes er forklart på ulike måter. Det siste leddet er «ahka»/«akka» – som betyr gammel kvinne, kone eller bestemor. Det føsrste leddet kan komme fra verbet *saaret*, som betyr å splitte eller dele. Det henspiller på at hun skiller barnet fra kvinnens livmor. Det kan også komme fra verbet *sárrat* som betyr å skape.

Ifølge samisk tro var det høyguden Raedienaehtjie som skapte menneskenes sjel, mens Máttaráhkká ga legeme til de nye menneskene. Hun ga menneskebarnet videre til Sáráhkká, som plasserte fosteret i morslivet, og beskyttet kvinnene under svangerskapet. Juoksáhkká var buemoren (av *juoksa* – «bue») og kunne gripe inn i morens liv og forandre kjønn på fosteret; man trodde at alle foster opprinnelig var av hunkjønn, og at et offer til Juoksáhkká kunne sørge for at man fikk guttebarn.
 Denne framstillingen bygger på Hans Skankes avhandling om samisk religion. En studie av kilder fra Njaarke/Namdalen fra 1720-åra konkluderer med at Saaraahka var den viktigste av de samiske guddommene.

Sáráhkká hadde tilhold under ildstedet i gammen, og man ofret til henne ved å slå litt drikke i kanten av ildstedet. «Sengegrøten», den første maten som en barselkvinne får etter fødselen, kalles *Sarakkagrøt*. Hun er også gudinne for dyrenes fruktbarhet og reinkalvenes fødsel.

Selv etter at samene hadde tatt i bruk kristne skikker og kristen dåp hendte det at dåpsbarn ble døpt på nytt i Sáráhkkas navn etter den kristne dåpen.

## Referanser
Simpelt fængsel

**Simpelt fængsel** (*custodia honesta*) var en dansk type fengselsstraff som var hjemlet i straffeloven av 1866. Simpelt fængsel etter straffeloven av 1866 var den mildeste formen for fengselsstraff, og var kjennetegnet ved at den innsatte ikke var undergitt sedvanlig fangekost. Simpelt fængsel var foreskrevet som straff for mindre alvorlige forbrytelser, og kunne idømmes fra to dager og opp til to år.

Simpelt fængsel ble med straffeloven av 5. april 1930 erstattet av ''hæftestraf'', som i 2001 ble helt avskaffet.

## Eksterne lenker
* Straffeloven af 1866
San Bernardino-stredet

**San Bernardino-stredet** (tagalog: *Kipot ng San Bernardino*, engelsk: *San Bernardino Strait*) er et strede mellom den filippinske øya Samar og Bicol-halvøya som er sørøstre del av øya Luzon.

Stredet forbinder Samarsjøen i sør med Filippinerhavet i nordøst. På det trangeste er det mindre enn 20 km bredt. I søndre del ligger øyene Calintaan, Capul, Dalupiri og Burabud, i nordøst blant annet øyene Langub og San Bernardino Island. I overgangen til Samarsjøen ligger Naranjoøyene.

## Historiske hendelser
I 1543 nådde Ruy López de Villalobos' ekspedisjon de filippinske øyer og dro gjennom San Bernardino-stredet. Ekspedisjonen var utsendt av visekongen av Mexico etter ordre fra keiser Karl V for å få etablert en spansk koloni nær de portugisisk-okkuperte Krydderøyene. Det gikk ikke så bra for ekspedisjonen. Ett av skipene, det lille *San Juan de Letran* med et reduret mannskap på tyve mann, tilbakela mer enn 5.000 kilometer i filippinske farvann, blant annet San Bernardino-stredet, og San Juanico-stredet mellom Samar og Leyte.

*San Juan* seilte også hele veien rundt Mindanao, forsøkte å nå Mexico, men ble blåst tilbake til Marianene av en storm i det nordlige Stillehavet. Det fant veien tilbake til  *Filipinas* (som Samar og Leyte var blitt navngitt av Villalobos), og den 3. januar 1544 gikk det på grunn på grunn av de lumske havstrømmene i San Bernardino-stredet («just as dozens of Spanish vessels were to do for the next three centuries»).

Under annen verdenskrig løp en japansk flåtestyrke gjennom stredet til det som skulle bli kjent som slaget ved Samar som del av slaget ved Leytebukten.

## Referanser
Holmsjön (Sundsvall)

**Holmsjön** er en innsjø nordvest i Sundsvall kommune i Medelpad i Sverige. Den nordvestre delen av innsjøen ligger i Bräcke kommune, en liten bit også i Ånge kommune. Sjøen er langstrakt i hovedretning nordvest-sørøst, men utløpet er omtrent midt på innsjøen mot sørvest til Fagervikssjön og Leringen.

Sjøen får tilførsel primært fra Hemsjön og Ljungån i nordvest. 

I sjøen finnes ørret, røye, sik, regnbueørret, abbor og gjedde.

Det er også tilrettelagt badestrender ved Västbyn nær Holm og ved Sandnäset.

## Se også
*Liste over innsjøer i Skandinavia

## Referanser
Holmsjön

**Holmsjön** er navn på svært mange innsjøer og vann i Sverige. De største er:

* Holmsjön (Ånge), innsjø i Ånge kommune i Västernorrland, 50,77 km²
* Holmsjön (Sundsvall), innsjø i Sundsvall, Bräcke og Ånge kommuner, 36,59 km²
* Holmsjön (Malung-Sälen), innsjø i Malung-Sälen kommune, 10,1 km²
Godtvard Berg

**Godtvard Sivertsen Berg** (født 29. desember 1860 på Røra, død 5. juni 1940 i Frol) var en norsk gårdbruker, underoffiser og ordfører i Frol herred (Levanger landsogn) 1905–1910, valgt som venstremann.

Han var sønn av gårdbruker Sivert Johnsen Berg og hustru Berit Martha Pedersdatter Østvold på Nedre Berg i Røra herred.

Han fullførte kavaleriets underoffiserskole i Kristiania i 1881, tjenestegjorde på Rinnleiret og fikk grad av standartjunker i 1910, og tok avskjed i 1916.

Han giftet seg med Gine Olsdatter Ulve og overtok hennes slektsgård Østre Ulve i Frol herred, like øst for Levanger kjøpstad. De fikk åtte barn; deres eldste sønn Ole Berg og dennes sønn Ulf Berg ble generaler.

Berg var en benyttet kommunal tillitsmann, blant annet som formann i fattigstyret i Frol 1894–1904, overformynder 1903–1931, medlem av herredsstyret 1902–1922 og ordfører 1905–1910. Han var formann i direksjonen (styret) i Levanger og Skogns Sparebank 1930–1935.

Han ble i 1926 tildelt Kongens fortjenstmedalje i sølv med diplom «for sitt militære virke».

Han døde i 1940, 79 år gammel, og ble begravet fra Levanger kirke.

## Referanser
Valget i Bayern 2018

**Valget i Bayern 2018** var det 18. valget til Bayerns landdag siden andre verdenskrig. Valget ble avholdt 14. oktober 2018. Samtidig med landdagsvalget ble det også avholdt valg til de folkevalgte forsamlingene til Bayerns regioner (bezirk).

Landdagen fikk etter valget 205 medlemmer.

## Valgsystem
Velgerne fikk etter de reglene som gjaldt to stemmesedler. Med førstestemmen valgte den stemmeberettigede mellom kretskandidatene i de aktuelle partier og lister. Andrestemmen var i utgangspunktet en partistemme. I Bayern var det i motsetning til ved valget til Forbundsdagen, slik at velgerne kunne krysse av en kandidat på listen. En stemme for kandidaten gjaldt også som en stemme for vedkommendes parti. Kandidaten fikk stemmen i den krets vedkommende stilte til valg. Begge stemmesedler talte med når partistemmene ble talt opp.

Landdagen hadde i utgangspunktet 180 medlemmer, hvorav 91 ble valgt med førstestemmen i de 91 valgkretsene, og 89 med andrestemmen. Alle de som ble valgt med førstestemmen kom inn i landdagen. For å sikre at partienes forhold ble i samsvar med partistemmene, fantes det regler for overskuddsmandater og utjevningsmandater.

Sperregrensen for hvert parti var fem prosent.

Stemmerettsalderen var 18 år.

## Utgangsposisjon
CSU fikk ved valget i 2008 flertall i landdagen, med 101 medlemmer. Nest største parti ble SPD med 42 medlemmer, deretter fulgte Freie Wähler med 19 og Bündnis 90/Die Grünen med 18 medlemmer av landdagen. I løpet av valgperioden mistet Freie Wähler to og Bündnis90/Die Grünen ett medlem. Det var dermed tre fraksjonsløse medlemmer av landdagen ved valgperiodens utløp.

## Referanser
Samisk folkehøgskole

**Samisk folkehøgskole** ble opprettet i 1936 i Karasjok av Norges Samemisjon. Skolen holdt til i leide lokaler og den første rektor var Ottar Bondevik. I 1944 ble skolen brent under Tvangsevakueringen og nedbrenningen av Finnmark og Nord-Troms. Den kom i gang igjen i 1949 og i 1951 kunne den flytte inn i egne bygninger. I 1985 fikk ikke skolen nok elever til å drive som vanlig. I 1988 brant skolebygningene, men de ble bygget opp igjen og skolen startet nye kurs i 1991, nå med samisk personale. I 2000 ble den nedlagt for godt og i 2009 ble bygningene solgt.

Da skolen ble opprettet, var offisiell norsk politikk fornorsking av samer. Mange ønsket at skolen skulle være et alternativ til fornorskingspolitikken, men skolen var avhengig av statsstøtte, og da måtte man ikke utfordre staten for mye. Skoledirektør Lyder Aarseth skrev i 1938 i en hilsen til Samemisjonens 50-årsjubileum om DSF: «Denne skole er ingen reaksjon mot fornorskningen, men et middel til å løfte den samiske ungdom op til like rettigheter med all annen ungdom i landet.»  Paul Ryan, rektor ved skolen 1957–77, sa det slik: «Skolens innhold og program var nok ikke det samme som Otterbech hadde tenkt. Men den var dog en skole ulik alle andre i landet. Om ikke bruken av samisk hadde et samepolitisk sikte, så ble språket brukt både i sang, ved andakter og møter. Dessuten ble det gitt undervisning i horn- og beinsløyd, kuftesøm og bandvev. Skolen hadde så å si bare samiske elever og samisk var naturlig nok det levende talemål.»

## Rektorer
*Ottar Bondevik 1936-1950
*Thor With 1950-57
*Paul Ryan 1957-1977

## Kilder
*Folkehøgskolen og samane Artikkel av Svein Lund
Aslaug Blytt

**Aslaug Blytt** (født 1899, død 1966) var en norsk lærer, kunsthistoriker og museumsleder.
## Familie
Hun var født i Bergen som datter av Johan Nicolai Lieske Blytt (1871–1953) og Sigrid Hanssen (1876–1958). Faren var kjøpmann og lokal idrettsleder som ga navn til Johan Blytts vei. Hun var oldebarn av en av de mange gullsmeder i Blyttslekta som kom til Bergen fra Rostock omkring år 1630.
## Lærervirke
Efter examen artium 1918 fikk hun jobb ved Arentz og Myres skole i Bergen og var 1919–21. Så tok hun sproglig-historisk adjunkteksamen og pedagogisk eksamen i 1927. Vikarierte ved Sydneshaugen skole 1930–32.

Hun tok magistergrad ved Universitetet i Oslo i 1935 og arbeidet 1935–47 som lektor ved Bergen katedralskole.  
## Nansenhjelper
Hun var leder for Nansenhjelpen i Bergen, og hjalp folk å rømme under den andre verdenskrig. Under krigen satt hun noen måneder på Grini.

## Kunsthistoriker
Hun skiftet beite i 1947 og flyttet til Oslo som museumslektor ved Nasjonalgalleriet. Der var hun i tre år, og i tillegg underla hun seg formannsvervet i Landslaget for Kunst i solen 1948–50.  Efter en studiereise i 1950  til USA,  flyttet Aslaug tilbake til Bergen for å være sjef ved Rasmus Meyers samlinger og Bergen Billedgalleri.

## Politikk
Hun representerte Arbeiderpartiet i Bergens bystyre 1945 til 1947 (da hun reiste til Oslo) og fra 1956 til 1960.

Blytt satt i Kringkastingsrådet 1946–51.  Hun satt også i styret til Riksgalleriet noen år.

Etter hun sluttet i 1964 fikk hun Kongens fortjenstmedalje i gull.

Hun døde den 25. april 1966.

## Utgivelser
__NOTOC__
*
*

## Referanser


## Eksterne lenker
* 
*
Ashish Jakhar

**Ashish Jakhar** (født 5. januar 1999) er en indisk friidrettsutøver som konkurrerer i sleggekast. Han kom på andreplass i sleggekast under det indiske mesterskapet i 2017, og vant sleggekast under Juniorasiamesterskapet i friidrett 2016 og 2018. 

## Idrettskarriere
### Før 2018
Jakhar vant sleggekast i det indiske U16-mesterskapet i 2014. I 2015 deltok han i Ungdomsasiamesterskapet i friidrett 2015 (U18), og han fikk der sølv i diskos, bak Xu Wenjie fra Kina. Han deltok i Ungdoms-VM i friidrett 2015 i Cali i Colombia, men fikk 18. beste resultat i kvalifiseringsrunden, og gikk ikke til finalen. I det indiske U18-mesterskapet i 2015 kom han på andreplass med 69,18 meter.

Han vant sleggekast under Juniorasiamesterskapet i friidrett 2016, foran Hussein Thamir Abdelwahed fra Irak og Zhalolhon Tilavoldikhuzhayev fra Usbekistan. Han deltok også i Junior-VM i friidrett 2016, der han kastet 66,73 i kvalifiseringsrunden, og nådde ikke finalen. Han fikk gull i det indiske U18-mesterskapet i Coimbatore i november, der han satte personlig rekord med 5 kg slegge, med 75,45 meter. I 2017 fikk han sølv i det åpne indiske mesterskapet i friidrett for senior.

### 2018
Jakhar vant Federation Cup i mars 2018, med et kast på 67,64, som var ny personlig rekord med seniorslegge. Han vant det indiske U20-mesterskapet (*Junior Federation Cup*) i april, med ny indisk U20-rekord på 75,04 meter, og han fratok dermed Harvinder Singh Dagar denne rekorden, som Dagar satte i 2010 med 71,53 meter.

Han vant også sleggekast under Juniorasiamesterskapet i friidrett 2018 i Gifu i Japan. Han forbedret der sin egen indiske U20-rekord til 76,86 meter. Han deltok i U20-VM i friidrett 2018, og kom der på sjetteplass i slegge (6 kg), med ny personlig rekord på 74,59 meter.

## Referanser


## Eksterne lenker
*
U20-VM i friidrett 2018 – 100 meter kvinner

**100 meter for kvinner** under **[[U20-VM i friidrett 2018]]** ble arrangert på Ratina stadion i Tammerfors 11 og 12. juli 2018.

## Rekorder

## Resultater

### Forsøksheat
Kvalifisering: De 4 beste i hvert heat (Q) og de 4 raskeste for øvrig (q) gikk videre til semifinalene.

Vind:Heat 1: +0,8 m/s, Heat 2: +0,4 m/s, Heat 3: +1,9 m/s, Heat 4: +1,8 m/s, Heat 5: +0,2 m/s

### Semifinaler
Kvalifisering: De 2 raskeste i hvert heat (Q) og de 2 raskeste for øvrig (q) gikk videre til finalen.

Vind:Heat 1: +0,4 m/s, Heat 2: -0,2 m/s, Heat 3: +0,3 m/s

### Finale
Resultater:

Vind: +0,3 m/s

## Referanser


## Eksterne lenker
* IAAF - World U20 Championships
Juoksáhkká

**Juoksáhkká** eller **Juksakka** er en av gudinnene for svangerskap og fødsel i samisk religion. Sammen med sin mor Máttaráhkká og sine to søstre Sáráhkká og Uksáhkká spiller hun en viktig rolle i unnfangelse og forløsning, og var de guddommene som «sto nærmest dagliglivet.»

Det siste leddet i navnet er «ahka»/«akka» – som betyr gammel kvinne, kone eller bestemor. Det første leddet kommer fra ordet *juoksa*, bue. Juoksáhkká kalles også for «buemoren».

Ifølge samisk tro, slik det forklares i Hans Skankes avhandling om samisk religion fra 1730, var det høyguden Raedienaehtjie som skapte menneskenes sjel, mens Máttaráhkká ga legeme til de nye menneskene. Hun ga menneskebarnet videre til Sáráhkká, som plasserte fosteret i morslivet, og beskyttet kvinnene under svangerskapet. Juoksáhkká kunne gripe inn i morens liv og forandre kjønn på fosteret; man trodde at alle foster opprinnelig var av hunkjønn, og at et offer til Juoksáhkká kunne sørge for at man fikk guttebarn.
 

Juoksáhkká hadde tilhold lengst inn i gammen, på den plassen bak ildstedet som var forbeholdt våpen og sjamantromma. Som «buekone» var hun også jaktgudinne.

## Referanser
Uksáhkká

**Uksáhkká**, **Oksaahka** eller **Uksakka** er en av fødsels- og mødregudinnene i samisk religion. Sammen med sine mor Máttaráhkká og sine to søstre Sáráhkká og Juoksáhkká spiller hun en rolle i barnets fødsel og første levetid, og var de guddommene som «sto nærmest dagliglivet.» 

Uksáhkká har tilhold under dørsstokken i gammen, og vokter boligen mot alt ondt. Hun passer på barna i deres første leveår, særlig når de lærer å gå. Det siste leddet i navnet hennes er «ahka»/«akka» – som betyr gammel kvinne, kone eller bestemor. Det første leddet kommer fra ordet *uksa*, dør. 

I samisk tro er det høyguden Raedienaehtjie som skaper menneskenes sjel, mens Máttaráhkká gir legeme til de nye menneskene. Hun overlater menneskebarnet til Sáráhkká, som plasserte fosteret i morslivet, og beskyttet kvinnene under svangerskapet. Juoksáhkká kunne gripe inn i morens liv og forandre kjønn på fosteret. Uksáhkkás rolle er å beskytte barnet etter at det er født. I noen kilder har gudinnene Juoksáhkká og Uksáhkká og deres oppgaver og roller vokst sammen.

Inga Ravna Eiras diktsamling *Ii dát leat dat eana* («Dette er ikke den jorda», 2018) har form av en monolog hvor Uksáhkká taler til vår tids mennesker om naturvern.

## Referanser
Erling Seeberg (friidrett)

**Erling Seeberg** (født 20. oktober 1908, død 20. mai 1969) var en norsk friidrettsutøver som representerte IF Ørnulf og Vestheim.

Han vant 3 NM-gull og 11 NM-medaljer på 110 meter hekk, høyde uten tilløp og lengde i perioden 1931–1935.

## Medaljer i norske mesterskap

## Referanser
Fritz Warendorph

**Fritz Warendorph** (født 12. september 1894, død 21. januar 1962) var en norsk friidrettsutøver som representerte 
Tjalve, IF Ørnulf, Høyanger og Brann.

Han vant 4 NM-gull i høyde i perioden 1914–1919. Under NM i friidrett 1915 ble han tildelt «Gullmedaljen» for beste resultat i mesterskapet.

## Medaljer i norske mesterskap

## Referanser
Harald Hansen (friidrett)

**Harald Nikolai Hansen** (født 4. mai 1911, død 5. februar 1968) var en norsk friidrettsutøver som representerte IL Skjalg.

Han vant 4 NM-gull i høyde uten tilløp og lengde uten tilløp i perioden 1938–1940.

## Medaljer i norske mesterskap

## Referanser
Helge Christensen

**Helge Christensen** (født 20. mars 1929, død 10. august 1989) var en norsk friidrettsutøver som representerte TIF Viking.

Han vant 3 NM-gull og 13 NM-medaljer i høyde uten tilløp, lengde uten tilløp og 110 meter hekk i perioden 1948–1957.

## Medaljer i norske mesterskap

## Referanser
Erling Pedersen (friidrett)

**Erling Pedersen** (født 28. juni 1903, død 5. januar 1984) var en norsk friidrettsutøver som representerte Lilleaker IF.

Han vant 3 NM-gull på 5000 meter og 10000 meter i perioden 1925–1927.

## Medaljer i norske mesterskap

## Referanser
Trängseldammen

**Trängseldammen** er en kunstig sjø som er dannet ved oppdemming av Österdalälven om lag seks mil nordvest for Mora.

Demningen ble bygget i årene 1955 - 1960 for å sikre jevn vannføring til Trängslet kraftverk, og var den gang en av verdens største jorddemninger. Den er 120 meter høy, og damkronen er 890 meter lang. Ved foten er demningen 550 meter bred. Reguleringshøyden er 35 meter, og ovenfor dammen er det dannet en 70 kilometer lang sjø.

## Referanser
U20-VM i friidrett 2018 – 1500 meter kvinner

**1500 meter for kvinner** under **[[U20-VM i friidrett 2018]]** ble arrangert på Ratina stadion i Tammerfors 12 og 15. juli 2018.

## Rekorder

## Resultater

### Forsøksheat
Kvalifisering: De 4 beste i hvert heat (Q) og de 4 raskeste for øvrig (q) gikk videre til finalen.

### Finale

## Referanser


## Eksterne lenker
* IAAF - World U20 Championships
Marja Helander

**Marja Helander** (født 29. august 1965 i Helsingfors, Finland) er en finsk samisk fotograf, kunstner, manusforfatter og filmregissør.

I 2016 hadde Helander premiere på kortfilmen *Dolastallat*, en film i mysteriesjangeren der hun selv spiller hovedrollen. Hun hadde også skrevet manus i tillegg til å være regissør.

I kortfilmen *Eatnanvuloš lottit* viser Helander to ballettdansende søstre som danser seg gjennom samiske bygder og landskaper. Helander var ansvarlig for både manus og regi; filmen hadde premiere i 2018.

## Filmografi

* 2018: *Eatnanvuloš lottit* (engelsk tittel: *Birds in the Earth*; kortfilm – 11 min.); regissør og manusforfatter
* 2016: *Dolastallat* (novellefilm); regissør, manusforfatter og hovedrolleinnehaver

## Priser
*1994 &ndash; Fotofinlandia finalist
*2018 &ndash; Risto Jarva-pris

## Referanser


## Eksterne lenker

* Om Marja Helander på nettstedet International Movie Database. Besøkt 28. april 2019.
U20-VM i friidrett 2018 – 3000 meter hinder kvinner

**3000 meter hinder for kvinner** under **[[U20-VM i friidrett 2018]]** ble arrangert på Ratina stadion i Tammerfors 10 og 13. juli 2018.

## Rekorder

## Resultater
### Forsøksheat
Kvalifisering: De 3 beste i hvert heat ( Q ) og de 6 raskeste for øvrig ( q ) gikk videre til finalen. Samlede resultater:

### Finale
Resultater:

## Referanser


## Eksterne lenker
* IAAF - World U20 Championships
Henry Johansen (friidrettsutøver)

**Henry Johan Johansen** (født 13. mai 1924, død 19. oktober 1988) var en norsk friidrettsutøver som representerte Oslo-Ørn.

Han vant 3 NM-gull og 9 NM-medaljer på 100 meter, 200 meter og 400 meter i perioden 1946–1953.

## Medaljer i norske mesterskap

## Referanser
Ivar Valstad

**Ivar Henry Valstad** (født 7. april 1898, død 1. november 1971) var en norsk friidrettsutøver som representerte Freidig.

Han vant 4 NM-gull og 11 NM-medaljer på 110 meter hekk, 400 meter hekk og 400 meter i perioden 1924–1931.

## Medaljer i norske mesterskap

## Referanser
Jakob Rypdal

**Jakob Rypdal** (født 19. februar 1926, død 6. desember 2015) var en norsk friidrettsutøver som hoppet både lengde og stav, men mest tresteg, der han vant sekstifire NM-gull.

Han representerte Tresfjord IL.

«Trestegs-Jakob», som han ble hetende, vant fire NM-gull og elleve NM-medaljer i tresteg i perioden 1950–1960. 

Hans første lengdehopp var ifølge friidrett.no da han hoppet 6,06 meter langt i kamp mot blant andre Egon Olsen på Nørvebanen i 1946 som bare hoppet 5,90. Den ligger i Ålesund.

De lengste hoppene hans var 15,06 i tresteg og 6,86 foretok han seg derimot i 1960.

## Medaljer i norske mesterskap

## Veterankarriere
Han deltok i tolv veteran-VM  og innkasserte derfra to gull, seks sølv og fire bronse.  Fra sine elleve deltakelser i veteran-EM ble det syv gull, åtte sølv og en bronse.  Verdensrekorder for veteraner holdt han også. Siste VM-deltakelse var i Lahtis i 2009, der han oppnådde femte beste lengde i vanlig lengdehopp og fjerde raskeste i hans storhetsgren, tresteg.

## Referanser




## Eksterne lenker
*
Jan Borgersen

**Jan Borgersen** (født 6. mars 1932, død 6. juni 1983) var en norsk friidrettsutøver som representerte Fredrikstad IF.

Han vant 3 NM-gull på 110 meter hekk og 400 meter hekk i perioden 1952–1954.

## Medaljer i norske mesterskap

## Referanser
Johan Fosse

**Johan Fosse** (født 2. november 1882, død 6. februar 1961) var en norsk friidrettsutøver som representerte Stavanger IF.

Han vant 3 NM-gull i høyde og stav i perioden 1905–1910. Senere ble han kjøpmann. Butikken het Johan Foss Musikkhandel.

## Medaljer i norske mesterskap

## Referanser
Benhinne

**Benhinne** eller **periosteum** er en hinne som omgir knoklene hos virveldyr. Hinnen omslutter alle deler av knokelen, med unntak av leddflatene.

## Referanser
John Stange

**John Stange** (født 21. oktober 1893, død 13. april 1960) var en norsk friidrettsutøver som representerte Haugesund IL.

Han vant 3 NM-gull i stavsprang i perioden 1914–1916.

## Medaljer i norske mesterskap

## Referanser
Kaare Arnesen

**Kaare Arnesen** (født 26. februar 1910, død 3. mars 1988) var en norsk friidrettsutøver som representerte Oslo Politi og BUL.

Han vant 3 NM-gull i femkamp i perioden 1929–1933.

## Medaljer i norske mesterskap

## Referanser
Kaare Strøm (friidrettsutøver)

**Kaare Strøm** (født 18. april 1915, død 29. juni 1982) var en norsk friidrettsutøver som representerte Idrettsklubben Grane.

Han vant 3 NM-gull i lengde og tresteg i 1938 og 1939.

## Medaljer i norske mesterskap

## Referanser
Tana museum

**Tana museum** (*Deanu musea* / *Tenon museo*) er et museum med fokus på den elvesamiske kulturen i Tanadalen. Det ligger i Polmak i Tana kommune, der kommunen i 1985 kjøpte Polmak gjestgiveri for å drive museum. Museet definerer elvesamisk kultur som en kultur som springer ut av et «særpreget næringsgrunnlag knytta tett til fiske, utmarks- og jordbruk.»

Museets utesamlinger består av hovedbygningen og tre andre hus knyttet til gjestgiveriet. I tillegg finnes tre andre bygninger, med opprinnelse i hver sin kultur: Masjokhuset, Hormastabburet og Laksefiskehytta. Masjokhuset har opphav i den finske/kvenske kulturen i dalen, Hormastabburet er et tradisjonelt samisk skjelterskjå, mens Laksefiskehytta ble bygget rundt 1820 for å betjene besøkende lakselorder.

Museet har en samling med forskjellige båter typisk fra Tanadalen, der i blant en stakebåt, tanabask, og flere tradisjonelle elvebåter. Ute på tunet er også en modell som viser et laksefiskestengsel, bođđu. I tillegg har museet en utstilling om sameaktivist, nettverksbyggeren, politikeren og læreren Per Fokstad (1890-1973) fra Bonakas i Tana. 

Tana museum eies av kommunen, og er en del av Tana og Varanger Museumssiida, sammen med tre andre museer i Øst-Finnmark.

Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer. En av gjenstandene som skal tilbakeføres til Tanadalen er ei samisk hornlue.

## Referanser


## Eksterne lenker
* 
* Tana museum på Digitalt museum
U20-VM i friidrett 2018 – 4 × 400 meter stafett kvinner

**4 × 400 meter stafett for kvinner** under **[[U20-VM i friidrett 2018]]** ble arrangert på Ratina stadion i Tammerfors 14 og 15. juli 2018.

## Rekorder

## Resultater
### Forsøksheat

Kvalifisering: De 2 raskeste i hvert heat ( Q ) og de 2 raskeste for øvrig ( q ) gikk videre til finalen.

### Finale
Resultater:

## Referanser


## Eksterne lenker
* IAAF - World U20 Championships
Smalvann (Østmarka)

**Smallvann** er en innsjø i Østmarka i Oslo. Den ligger like nord for Østmarkskapellet og sør for Breiåsen.

Smallvann har et areal på 0,0212 km² og ligger 	247 moh.

Oslo Røde Kors Hjelpekorps har hytta «Bamsebo» like øst for vannet.

## Referanser
Äʹvv skoltesamisk museum

**Äʹvv skoltesamisk museum** (*Äʹvv Saa'mi muʹzei*) er et museum for den skoltesamiske kulturen; det ligger ved E6 i Neiden i Sør-Varanger kommune og åpnet for publikum i juni 2017.

Museets faste utstilling *Skoltelandet* er fordelt i tre rom: Folket, Landet og Verden. De tre delene viser skolesamenes samfunn og tradisjoner; deres livsform og landskapsbruk, og skoltesamene i møte med storsamfunnet. I Neiden finnes også andre skoltesamiske kulturminner: det lille, ortodokse Sankt Georgs kapell og det vernede landskapet *Skoltebyen*.

Arbeidet med å ferdigstille museet tok lang tid. Grunnsteinen ble lagt ned i 2007, og museet sto ferdig i 2009. En rekke feil ved bygget førte til utsettelser med åpningen. Museet het i planfasen *Østsamisk museum*, men skiftet navn til *Äʹvv Skoltesamisk museum* før åpningen i 2017. «Äʹvv» er skoltesamisk og betyr vind i solskinn om vårvinteren eller våren.

Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer. En rekke gjenstander ble tilbakeført i april 2017.

Museet er en del av Tana og Varanger Museumssiida, sammen med tre andre museer i Øst-Finnmark. 
## Referanser


## Eksterne lenker
*
Vīrya

**Vīrya** (sanskrit; pāli: *viriya*) er et buddhistisk begrep som vanligvis oversettes som «energi», «aktsomhet», «entusiasme» eller «bestrebelse». Det kan bli definert som en holdning hvor man med glede engasjerer seg i helhjertede aktiviteter, og den funksjonerer slik at den forårsaker at man fullbyrder helhjertige eller dydige handlinger.
Leif Vold

**Leif Vold** (født 5. august 1906, død 6. april 1995) var en norsk friidrettsutøver som representerte Bjart.

Han vant 4 NM-gull i stavsprang i perioden 1934–1938.

## Medaljer i norske mesterskap

## Referanser
Kjell Mangset

**Kjell Mangset** (født 29. juni 1925, død 27. mai 1989) var en norsk friidrettsutøver som representerte Sarpsborg IL.

Han vant 4 NM-gull på 100 meter og 200 meter i 1951 og 1952.

## Medaljer i norske mesterskap

## Referanser
RiddoDuottarMuseat

**RiddoDuottarMuseat** er en museumsstiftelse og konsolidering av fire samiske museer og et samisk kunstmagasin i Vest-Finnmark. Stiftelsen RiddoDuottarMuseat ble etablert i 2007, med hovedadministrasjon i Karasjok.

Museet har fem avdelinger: De Samiske Samlinger i Karasjok, Kautokeino bygdetun i Kautokeino, Porsanger museum i Lakselv i Porsanger, og Kokelv sjøsamiske museum i Kokelv i Hammerfest kommune, og Samisk Kunstmagasin i Karasjok.

## Eksterne lenker
* 
* RDM på Digitalt museum
* riddoduottarmuseat.com ; blogg og tekstsamling
Nekkhamma

***Nekkhamma*** (sanskrit: नैष्काम्य) er et pāliord som generelt sett blir oversatt med «forsakelse» eller «gleden ved forsakelse», mens begrepet mer spesifikt også omfatter «å gi opp verden og lede et hellig liv» eller «frihet fra lyster, krav og begjær.»"

## Referanser
U20-VM i friidrett 2018 – Stavsprang kvinner

**Stavsprang for kvinner** under **[[U20-VM i friidrett 2018]]** ble arrangert på Ratina stadion i Tammerfors 10 og 12. juli 2018.

## Rekorder

## Resultater
### Kvalifisering
Kvalifiseringsrunden ble arrangert 10. juli, i to grupper, der begge startet klokka 16:23. Utøvere som greide minst 4,25&nbsp;meter ( Q ) eller minst de 12 beste utøverne ( q ) gikk videre til finalen.

### Finale
Finalen ble arrangert 12. juli klokka 18:20.

## Referanser


## Eksterne lenker
* IAAF - World U20 Championships
Michael Salomonsen

**Michael Salomonsen** (født 10. mars 1915, død 9. mars 1990) var en norsk friidrettsutøver som representerte Oslo Politi og Bækkelaget.

Han vant 3 NM-gull og 13 NM-medaljer i spyd, stav, femkamp og tikamp i perioden 1935–1949.

## Medaljer i norske mesterskap

## Referanser
Michael Blegen

**Michael Johannes Blegen** (født 20. juni 1894, død 10. april 1958) var en norsk friidrettsutøver som representerte Kristiania IF.

Han vant 3 NM-gull på 110 meter hekk og tikamp i perioden 1915–1917.

## Medaljer i norske mesterskap

## Referanser
Ragnar Frode-Hansen

**Ragnar Harry Frode-Hansen** (født 3. juni 1896, død 18. januar 1975) var en norsk friidrettsutøver som representerte Kristiania IF.

Han vant 3 NM-gull på 200 meter og 400 meter i 1922 og 1923.

## Medaljer i norske mesterskap

## Referanser
Flåren

**Flåren** er en innsjø sørøst for Värnamo i Småland i Sverige. Sjøen har to utløp, det ene mot vest via Toftån til Vidöstern ved Toftaholm, det andre i sør gjennom Gåsån, Huljesjön og Skålån til Lagan nedstrøms Vidöstern. Det er størst vannføring i den sistnevnte.

Sjøen er oligotrof-mesotrof, med lite humus. Strendene er for det meste minerogene, og vegetasjonen er mange steder sparsom. Men i vikene er det en artsrik flora med blant annet pollsivaks og skjoldblad, samt rødlistede arter som skaftevjeblom. Det er også en artsrik fiskefauna, og følgende arter er påvist: ørret, sik, lagesild, gjedde, abbor, ål, gjørs, laue, brasme, sørv, mort og hork. Tidligere har det også vært edelkreps i sjøen. I tillegg er sjøen hekkeplass for en rekke fuglearter, som fiskeørn, storlom og vannrikse.

Likevel er sjøen ikke ansett som noe framstående eksempel på noen innsjøtype, men vurderes som regionalt verneverndig med hensyn på fiske og natur. Det er påvist moderat forurensing av sink i sjøen.

## Referanser
Reidar Hagen

**Reidar Hagen** (1923–1982) var en norsk friidrettsutøver som representerte Vinstra IL.

Han vant 4 NM-gull og 6 NM-sølv i diskos i perioden 1952–1961.

## Medaljer i norske mesterskap

## Referanser
Lågurtgranskog

**Lågurtgranskog** er granskog som vokser på rik, middels fuktig til tørr grunn, der lave urter i stor grad preger feltsjiktet. På svært rik, som oftest kalkrik grunn, typisk med innslag av blåveis; på relativt rik grunn, gjerne med innslag av gaukesyre. Lågurtgranskog kan være verneverdig, men det kommer an på alder og sammensetning. Lågurtgranskog uten andre interessante innslag trenger ikke å være hverken verneverdig eller truet, og den kan ikke uten videre betraktes som urskog, men den kan være det.

## Se også
* Blåbærgranskog
* Høgstaudegranskog
* Gransumpskog
Grønknutkoia

**Grønknutkoia** (525 moh.) er ei koie (ubemannet turisthytte) under DNT Ringerike som ligger i Høg-Holleia, et område i de nordlige høyereliggende delene av Holleia og innenfor grensene til Grønknuten naturreservat (11 707 daa), i Ringerike kommune, Buskerud. Koia er oppført i tømmer og inneholder to soverom med til sammen åtte senger og et stort, kombinert oppholdsrom og kjøkken med peis. Den er låst med DNT-nøkkel og kan brukes hele året.

Koia har adkomst fra flere kanter. Om sommeren er det raskest fra Bårnås i Soknedalen, cirka  opp,  ned til fots. Om vinteren er det vanligvis brøytet vei til Brannbråtan, fra hvor det er merket skiløype (cirka ). Det finnes også andre ruter inn til koia.

Fra koia er det bredt utsyn mot Norefjell. Til Grønknuten (681 moh.) er det en  timers fottur, og til Rudskollen (712 moh.), Spelhaugkollen (703 moh.) eller Store Bergsvatn cirka .

## Booking
Alle kan bruke koia, men kun medlemmer av Turistforeningen får tilgang til nøkkel. De som forhåndsbestiller har fortrinnsrett til sengeplassene på koia. Ingen kan likevel bortvises. Koia disponeres fra  ankomstdagen til  avreisedagen.

## Eksterne lenker
* Grønknutkoia
Rolf Hansen (friidrett)

**Rolf Hansen** (født 9. oktober 1906, død 29. mai 1980) var en norsk friidrettsutøver fra Sarpsborg som representerte T&IL National.

Han vant 3 NM-gull på 5000 meter og 10000 meter i perioden 1935–1936.

## Medaljer i norske mesterskap

## Referanser




## Eksterne lenker
*
Stig Rekdal

**Stig Rekdal** (født 8. september 1939, død 18. desember 2017) var en norsk friidrettsutøver som representerte Tjalve.

Han vant 3 NM-gull på 800 meter, 1500 meter og terrengløp i 1964 og 1965.

## Medaljer i norske mesterskap

## Referanser




## Eksterne lenker
* Profil hos IAAF
Kṣānti

**Kṣānti**  (sanskrit) eller **khanti** (pāli) er tålmodighet, overbærenhet og tilgivelse. Det er en av pāramitās i både Theravāda og mahāyānabuddhismen.

## Referanser
Thorbjørn Wangen

**Thorbjørn Wangen** (født 15. november 1884, død 6. august 1949) var en norsk friidrettsutøver som representerte Oslo IF og IF Ørnulf.

Han vant 3 NM-gull og 14 NM-medaljer i stav, kule, spyd, diskos, slegge og tresteg i perioden 1904–1910.

## Medaljer i norske mesterskap

## Referanser
Høgstaudegranskog

**Høgstaudegranskog** er høgstaudeskog som vokser i granskogsregionen på åpne eller skyggefulle, svært frodige og høyproduktive plasser, med et feltsjikt med opptil mannshøye urter, gras og bregner. Skogen kjennetegnes av permanent tilførsel av oksygen- og kalkrikt sigevann og vannbevegelse parallelt med overflaten. Artsutvalget, inkludert dominansforholdene, varierer mye uten at det er mulig å påvise økologiske forskjeller, men den regionale variasjonen er stor.

Typiske diagnostiske arter er innslag av tyrihjelm (*Aconitum septentrionale*), gråor (*Alnus incana)*, hvitveis (*Anemone nemorosa*), sløke (*Angelica sylvestris*), skogburkne (*Athyrium filix-femina*), storklokke (*Campanula latifolia*), skogstarr (*Carex sylvatica*), turt (*Cicerbita alpina*), og arter i marikåpeslekta (*Alchemilla*) med flere.

## Se også
* Blåbærgranskog
* Gransumpskog
* Lågurtgranskog

## Referanser
Tutta Larsen

**Tatjana Anatoljevna Pomanenko**, med artistnavnet **Tutta Larsen** (født 1974), er en russisk sanger som har vunnet mye popularitet i og utenfor Russland.

## Fotnoter


## Referanser


## Eksterne lenker
* 
* 
*
U20-VM i friidrett 2018 – Tresteg kvinner

**Tresteg for kvinner** under **[[U20-VM i friidrett 2018]]** ble arrangert på Ratina stadion i Tammerfors 14 og 15. juli 2018.

## Rekorder

## Resultater
### Kvalifisering
Kvalifiseringsrunden ble arrangert 14. juli, i to grupper, som begge startet klokka 10:00. Utøvere som greide minst 13,20&nbsp;meter ( Q ) eller minst de 12 beste utøverne ( q ) gikk videre til finalen.

### Finale
Finalen ble arrangert 15. juli klokka 14:03.

## Referanser


## Eksterne lenker
* IAAF - World U20 Championships
Hovinkoia

**Hovinkoia** (230 moh.) er ei koie (ubemannet turisthytte) under DNT Ringerike som ligger på en tange i sørenden av Setertjern, sørøst i Holleia, et stykke nord for nordenden av Væleren og bygdeborgen Tjuenbor'n i Ringerike kommune, Buskerud. 

Hovinkoia var en av de første Turistforeningen førte opp, etter Vikerkoia (1933), og det fortelles at det den 11. juli 1937 var kranselag der. Den opprinnelige koia var ei tømmerhytte av den gamle typen, med inngang på endeveggen. Hytta hadde 2 soverom med 8 sengeplasser tilsammen. «Gamlekoia» er imidlertid demontert og flyttet til Norsk Folkemuseum på Bygdøy i Oslo.

DNT Ringerike har satt opp ei ny koie på plassen, og «Nykoia» ble offisielt åpnet 12. august 2018. Den er i tradisjonen tro ei enkel, men solid koie i laftet tømmer, slik «Gamlekoia» var. Hytta har enkel standard med to soverom med familiekøyer. I tillegg er det sovesofa i stua. Det er også et eget hunderom med bur og køyeseng der. Hunder har ikke adgang til sengene.

Raskeste atkomst er fra Tyristrand, cirka  gange fra bussholdeplass, delvis på vei delvis på blåmerket sti inn til koia. Man kan også kjøre bil eller sykle til nordenden av Svartvann, hvorfra det er cirka  på blåmerket sti til koia. Veien inn til Svartvann er vanligvis brøytet vinterstid, men det er ingen merkete skiløyper til koia.

## Booking
Alle kan bruke koia, men kun medlemmer av Turistforeningen får tilgang til nøkkel. De som forhåndsbestiller har fortrinnsrett til sengeplassene på koia. Ingen kan likevel bortvises. Koia disponeres fra  ankomstdagen til  avreisedagen.

## Eksterne lenker
* Hovinkoia